Hei ja tervetuloa maailmaani, joka on luonnollisesti yliluonnollinen.
Vieraani sanoo, että tämä on sinun tilaisuutesi -
kohdata Jumalan tuli tavalla, joka muuttaa elämäsi -
ja saa sinut löytämään elämäsi tarkoituksen, joka on ainutlaatuinen.
Se on sinun elämäsi tarkoitus, älä jätä sitä väliin.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Jennifer Miskovilla on tohtorintutkinto herätysliikkeiden historiasta.
Hän opiskeli Birminghamin yliopistossa Britanniassa.
Kun hän kertoo tarinoita menneistä herätyksistä, -
nuo samat ihmeet ja merkit, joita tapahtui silloin, -
tapahtuvat yleisölle nyt.
Tohtori Jennifer, kerro, mitä kokouksissasi tapahtuu.
Se on uskomatonta. Kun kerroin Carrie Judd Montgomerysta, -
joka perusti "paranemiskodit"... ―Odota. Mitä paranemiskodit olivat?
1800-luvulla paranemisesta ei saanut saarnata kirkossa, -
joten perustettiin koteja, joissa rukoiltiin ja opetettiin paranemisesta.
Kun kerron hänestä, ihmiset joko paranevat tai saavat Hengen kasteen.
Kun kerron Walesin herätyksestä, -
ihmiset vapautuvat, ja kavod-kirkkaus tulee.
Haluan puhua Azusa-kadun herätyksestä, koska se on suosikkini.
Puhuin siitä tuhannelle opiskelijalle pastorikoulussa Pohjois-Carolinassa.
Kun olin puhunut siitä noin 10 minuuttia, -
Pyhä Henki valtasi koko ryhmän.
Polvistuin, enkä voinut puhua. Ihmisiä alkoi tulla eteen.
He heittäytyivät maahan ja huusivat haluavansa enemmän Herralta.
Sain myöhemmin todistuksen paikalla olleelta mieheltä.
Kun Jumalan kirkkaus ja läsnäolo tulivat, hänestä tuntui kuin -
hänen oikeasta käsivarrestaan olisi mennyt jäistä vettä hänen rintaansa -
ja kurkkuunsa, ja hän koki aivan uudenlaisen vapauden.
Hän alkoi palvoa Jumalaa, ja Jumalan läsnäolo kasvoi.
Hän roikkui kiinni edessään olevassa tuolissa.
En saanut kertomusta Azusa-kadusta loppuun, koska Jumala tuli paikalle, -
joten minut kutsuttiin jatkamaan, ja kerroin tarinan syvällisemmin.
Mies kertoi, mitä toisella kerralla tapahtui.
Hän ei ollut ikinä kuullut Jumalan ääntä eikä kohdannut Pyhää Henkeä.
Näitä tarinoita kuunnellessaan hän kuuli Jumalan puhuvan ääneen -
ja kutsuvan hänet herätys- saarnaajaksi. Se muutti hänet täysin.
Uskon, että monen katsojankin elämä muuttuu, mutta yksi asia pisti silmään.
Haluan kuulla yksisilmäisestä afroamerikkalaisesta pastorista, -
joka istui saarnastuolissa pahvilaatikko päässään niin kauan, -
että Jumalan kirkkaus tuli paikalle.
Hän saattoi odottaa tuntikausia koko seurakunnan kanssa.
Joskus hän oli siellä kolme tuntia pahvilaatikko päässään.
Hän ei suostunut ottamaan sitä pois ennen kuin Jumalan läsnäolo tulisi.
Tämä oli Azusa-kadun herätys, josta Jennifer äsken puhui.
Se tapahtui vuonna 1906.
Olen haastatellut miestä, joka asui nuorena iäkkäiden naisten luona, -
jotka olivat olleet mukana tuossa herätyksessä.
Hän kertoi, että Jumalan kirkkauden pilvi -
oli kokouksissa niin sakea, -
että lapset olivat sen sisässä piilosilla.
Jennifer, kerro joitakin asioita, joita olet opiskellut ja kuullut.
Odotan, että Jumala ilmestyy, kun kuuntelette, ja tekin saatte kokea -
joitakin niistä asioista, joita hän on nähnyt ja kuullut.
Azusa-kadun herätys on yksi suosikeistani. Se tapahtui, -
kun noin 15 afroamerikkalaista janosi enemmän Jumalalta.
He rukoilivat ja paastosivat ja lukivat joka ilta Apostolien tekoja.
He menivät pieneen taloon Los Angelesissa -
ja janosivat enemmän Pyhää Henkeä. He halusivat Pyhän Hengen kasteen -
eivätkä aikoneet lopettaa ennen kuin Jumala tulisi.
9.4.1906 William J. Seymour, se sokea afroamerikkalainen, -
rukouksen mies, joka piiloutui laatikon alle, saarnasi Ap. t. 2:sta, -
vaikkei ollut itsekään saanut Hengen kastetta, sillä Raamattu käski niin.
Hänen saarnatessaan nainen nimeltä Jennie Evans Moore kaatui maahan -
Hengen vaikutuksesta, alkoi puhua kielillä, nousi ja meni pianon luo.
Hän alkoi soittaa voitelussa, vaikkei ollut ikinä soittanut pianoa.
Siitä lähti liikkeelle ns. Azusa-kadun herätys.
Ja se vaikutti koko maailmaan.
Eikä se jäänyt vain mustien herätykseksi.
Se lienee ollut USA:n ensimmäinen mustien ja valkoisten seurakunta, -
jossa rotuerottelu katosi.
Siellä tosiaan soitettiin pianoa kirkkaudessa, -
ja lapset leikkivät piilosta, -
koska kirkkauden pilvi oli näkyvä, ja he vain katosivat siihen.
Lisäksi ihmiset saivat siellä uuden tehtävän elämälleen -
ja lähtivät kaikkialle maailmaan. Kerro joitakin kuulemiasi tarinoita.
Ihmisiä tuli kaikkialta maailmasta Azusa-kadulle, -
jonne he siirtyivät viikkoa myöhemmin, -
koska aiemman talon kuisti romahti ihmisten painosta.
Ihmiset eivät tulleet katsomaan kuuluisaa saarnaajaa -
tai kuuntelemaan ylistysbändiä.
He halusivat kokonaisvaltaisen kohtaamisen Jumalan kanssa.
He odottivat siellä, kunnes saivat kokemuksen, -
jota kutsuttiin Hengen kasteeksi. Siihen liittyi kielillä puhumisen lahja.
Heti kohtaamisen saatuaan he lähtivät lähetystyöhön vieraisiin maihin -
kantaen tuota samaa tulta. Siitä syntyi maailmanlaajuinen helluntailiike.
Se oli yksi nopeimmin eri puolille maailmaa levinneistä kirkkokunnista.
Vielä nytkin, sata vuotta myöhemmin, Pyhä Henki on koskettanut monia.
Ihmisiä parani, ja he ripustivat kävelykeppinsä seurakuntaan.
Monet ihmiset eri puolilta maailmaa tulivat ja kohtasivat Jumalan.
Kerro joitakin asioita, joita ihmisille tapahtui.
Kirkkaudessa ei ole kovin tärkeää, kuka ihminen rukoilee puolestasi, -
sillä Jumalan läsnäolossa ei voi olla ilman, -
että elämässä tapahtuu muutoksia.
Aivan. Ihmisiä parani syövästä, reumatismista, -
ja heidän velkansa annettiin anteeksi ja maksettiin pois.
Yksi syvimmistä tähän liittyvistä asioista oli ns. Pyhän Hengen kaste.
Koko ikänsä uskossa olleet ihmiset eivät tienneet, että oli enemmänkin.
Kun he ymmärsivät, ettei usko ole vain menolippu taivaaseen, -
vaan voimme kohdata Pyhän Hengen väkevällä tavalla, -
he alkoivat rukoilla sairaiden puolesta ja tehdä ihmeitä, -
joiden eivät ennen edes tienneet olevan mahdollisia.
Sanot, että tänään asiat ovat samalla tavalla -
kuin 1900-luvun alussa Azusa-kadun herätyksen aikaan. Mitä tarkoitat?
Herätyksen esirukoilija Frank Bartleman sanoi: -
"Helluntai kolkuttaa ovelle. Valtava herätys on kulman takana."
"Hämärän varjoista ja halveksituista olosuhteista nousee sankareita, -
joiden nimet koristavat taivaan ikuista kunniataulua."
Hän puhuu siitä, että Jumalan valtava liike on tulossa.
Hän profetoi tämän juuri ennen Azusa-katua. Kuulostaa tutulta, eikö?
Eikö vuoden 2020 jälkeen tunnukin, että helluntai on taas ovella?
Olen puhunut jo 10 vuoden ajan siitä, -
että jotain ihmeellistä on tulossa, ja se alkaa murtautua esiin kaikkialla.
Sanoit, että myös tuohon aikaan -
maailmassa oli paljon moraalittomuutta. Kerro siitä.
Jos katsomme, missä tilassa maailma oli tuolloin, voimme sanoa, -
että se tarvitsi Jumalan kosketusta. Emmekö mekin tarvitse sitä nyt?
Minusta ainut toivo ja ratkaisu, joka meillä on, on herätys, -
se, että Jumala tekee uutta työtä sydämissämme -
ja uudistaa, virvoittaa ja herättää meidät niin, että palamme Hänelle.
Kerro vielä yhdestä suosikkiherätyksestäsi, -
jossa Jumala toimi väkevästi. Kerro siitä muutama asia.
16-vuotias tyttö sanoi vuonna 1903: -
"Rakastan Jeesusta Kristusta koko sydämestäni."
Hän oli Florrie Evans Walesista. Tuo yksi palavan rakkauden ilmaus -
sytytti miehen nimeltä Evan Roberts, joka taas aloitti Walesin herätyksen.
100 000 ihmistä pelastui alle puolen vuoden aikana.
Herätystä leimasivat rukous, todistukset ja ylistys.
He antoivat Pyhälle Hengelle tilaa ja seurasivat Hengen liikettä.
Tuli sosiaalisia muutoksia, ja Raamatut lentelivät hyllyiltä.
Aasitkaan eivät voineet tehdä työtä, -
koska kaivosmiehet eivät enää kironneet ja potkineet niitä -
niin kuin ennen uskoontuloaan. Jumala teki upeita asioita.
Azusa-kadun herätys jatkoi tästä.
En malta odottaa, että näen, mitä ohjelmassa vielä tapahtuu, -
sillä saimme juuri vieraan. Jumalan läsnäolo vahvistui juuri.
Jennifer haluaa kovasti innostaa teidänkaltaisianne ihmisiä -
löytämään elämänsä yliluonnollisen tarkoituksen.
Hän on huomannut, että lähes kaikkien herätysten tärkein avain -
on kaipuu Jumalan puoleen. Sitä voidaan pitää yllä paaston avulla.
Paasto sinkoaa meidät herätykseen.
Huonoimmin tunnettu ja voimakkain paaston laji, -
josta etten luultavasti ole koskaan kuulleetkaan, -
on tulipaasto.
En malta odottaa, että saatte kuulla, mitä teille tapahtuu tulessa.
Jatkamme kohta.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Kerro vielä lyhyesti yksi tarina Azusa-kadun herätyksestä.
Haluan kuulla aina vain lisää siitä, mitä Jumala teki.
Se alkoi yksisilmäisestä afroamerikkalaisesta pastorista -
ja muutamasta afroamerikkalaisesta ja levisi kaikkialle maailmaan.
Pidin pari kuukautta sitten telttakokouksia Kentuckyssa -
paikassa, josta monet USA:n suuret herätykset saivat alkunsa.
Puhuin Kentuckyn herätyshistoriasta ja päätin mainita myös Azusa-kadun.
Heti, kun tein niin, eräs mies alkoi täristä kuin olisi saanut sähköiskun.
Ihmiset tulivat eteen kutsumatta ja heittäytyivät kasvoilleen mutaan.
He todella makasivat mudassa. ―Kuulin, että siellä satoi.
He halusivat enemmän Jumalaa ja antoivat kaikkensa pyhittyäkseen.
Heidän nälkänsä näkeminen kosketti ja innoitti minuakin.
Miten tärkeää paasto on useimmissa suurissa herätyksissä, -
joita maailmanhistoriassa on ollut?
En tiedä, tiesitkö, että Azusa-kadun herätys lähti liikkeelle siitä, -
että William J. Seymour ystävineen oli 10 päivän paastolla.
Vielä sata vuotta myöhemmin elämme tuon pienen ryhmän -
10 päivän paaston jälkimainingeissa. Se on uskomatonta.
Kerro muitakin tuntemiasi esimerkkejä.
Useimpia herätyksiä on leimannut nälkä, ja paastoamalla tulee nälkä.
Se liittyy lähes kaikkiin herätyksiin.
Evan Roberts rukoili ja paastosi 13 vuotta, että Jumala toimisi.
Se tapahtui vihdoin vuonna 1904. Hän ymmärsi, että se, -
mitä hän oli rukoillut, tapahtui, kun kourallinen ihmisiä pelastui.
Ymmärsin, että yksi mentoreistasi oli uskon sankari Heidi Baker.
Mitä tapahtui, kun hän paastosi? ―Hän paastosi muistaakseni 5 päivää.
Hän oli teini-ikäinen, kun Jumala kutsui hänet Afrikkaan ja Aasiaan.
Hän sai elämänsä kutsun ollessaan paastolla jo nuorena.
Kuten tiedämme, Mosambik muuttui myöhemmin täysin, -
kun hän omisti maalle elämänsä. Kutsu tuli paastolla.
Paasto on todella väärinymmärretty asia, Jennifer. ―Niin.
Kuten sinulle kerroin, paastosin nuorena uskovana.
Halusin kokea enemmän Jumalaa.
Odotin ukkosenjylinää, salamoita ja sadetta -
tai edes korvin kuultavaa ääntä, joka olisi sanonut: "Sid, Sid", -
mutta en kokenut mitään. Odotinko vääriä asioita?
Hassua kyllä, Heidikään ei yleensä kokenut ihmeempiä paaston aikana.
Hän kertoo siitä kirjassaan. Ennen ja jälkeen paaston tapahtuu.
Minäkään en yleensä koe mitään järisyttävää, -
mutta paaston jälkeen vauhti on hurjaa.
Ratsastan nyt 10 vuotta sitten tekemäni paaston aallonharjalla.
Moni palvelutyö on syntynyt paaston seurauksena.
Jumala tekee jotain aina, kun joku paastoaa oikeista motiiveista.
Tulosten näkymiseen voi mennä kauan, mutta jotain tapahtuu aina.
On olemassa erilaisia paastoja. Kyse ei aina ole ruuasta.
Kerro erilaisista paastoista, joita Jumala kunnioittaa.
Uskon, että Jumala kunnioittaa kaikkea, mitä johtaa sinut tekemään, -
jos teet sen vilpittömästi. Täyspaastolla juodaan vain vettä.
Danielin paastolla syödään vain tiettyjä ruokia.
Voi paastota myös sosiaalisesta mediasta tai kahvista.
Tärkeintä on suhde Herraan.
Kysy Häneltä, mistä voisit luopua saadaksesi enemmän Häntä.
Jeesuskin paastosi, ja Hänen esimerkkiään on hyvä seurata, -
mutta tähän prosessiin liittyy todella paljon armoa.
Olen kuullut ihmisistä, jotka paastosivat liikunnasta viikon.
Jotkut paastoavat yhden aterian verran. Joistain täytyy aloittaa.
Toiset taas paastoavat TV:n viihdeohjelmien katselusta.
Älkää kuitenkaan jättäkö tätä ohjelmaa väliin, se auttaa paastolla.
Mutta Jennifer, tulipaasto.
Mitä tulipaasto on? Puhut kirjassasi kolmesta eri tulipaaston lajista.
Tulipaasto on tavallaan uusi, mullistava näkökulma paastoon.
Monille paasto herättää kielteisiä mielikuvia.
Uskonnollisesti ajateltuna siitä tulee suoritus muiden joukossa, -
ja sen tekemättä jättämisestä seuraa rangaistus.
Tulipaasto on vain tapa muistuttaa, -
että paasto on kutsu suurempaan läheisyyteen Jeesuksen kanssa, -
keskittymistä Jeesuksen palvomiseen, kohtaamiseen ja rakastamiseen.
Ei pyritä saamaan jotain läpimurtoa, vaan läheisempi suhde Häneen.
Kirjassa käyn läpi kolme tulipaaston lajia. Tärkein on läheisyyspaasto.
Paastoamme vain juhliaksemme läheisyyttä Herran kanssa.
Toinen on pyhityspaasto, joka vaatii hyvän suhteen Isään Jumalaan, -
koska Hän saattaa polttaa elämästäsi asioita, jotka pidättelevät sinua.
Se on tuskallista, ellei ymmärrä Isän rakkautta, mutta tekee hyvää.
Hän karsii meistä ylimääräisiä asioita tehdäkseen meistä hedelmällisempiä.
Kolmas laji on herätyspaasto.
Paastoamme Seymourin tavoin nähdäksemme Jumalan toimivan.
Jennifer, sanot, ettei tärkeintä ole se, mistä luovumme, -
vaan se, mitä saamme.
Sanot, että paastoaminen on kuin juhla-ateria Jumalan kanssa.
Kerro tästä lisää. ―Paasto on yksi väkevimmistä tavoista -
katsella Jeesusta ilman kaikkea ylimääräistä.
Psalmissa 27 Daavid sanoi, että vaikka sotajoukko uhkaisi häntä, -
hän kaipaa vain sitä, että saisi asua Herran huoneessa koko elinaikansa.
Paastossa on jotain, joka auttaa meitä keskittämään huomion Jeesukseen.
Sana fokus itse asiassa tulee tulta tarkoittavasta sanasta.
Paaston tuottamassa tulessa elämisessä on jotain, -
joka auttaa keskittymään Herraan.
Eräs Azusa-kadun herätyksessä mukana ollut sanoi, -
etteivät he halunneet Herralta sitä ja tätä, he halusivat vain Jeesuksen.
Paaston lahjassa on jotain, joka auttaa meitä tavoittelemaan vain Jeesusta, -
ja tavoitammekin Hänet ja läheisemmän suhteen Häneen.
Saamme tuoreen voitelun ja tulen, suunnan elämälle ja muita hyötyjä, -
mutta ennen kaikkea saamme Jeesuksen.
Tärkeintä ei ole se, mistä luovumme, vaan se, mitä saamme.
Se ei vaikuta vain meihin, vaan tuleviin sukupolviinkin.
Se, ettei syö muutamaan päivään, on voimallinen sijoitus tulevaan.
Kaikkein tärkein asia, jota en tuoreena uskovana ymmärtänyt, -
on se, että jokaisen tulee tuntea Jumala oman kokemuksen kautta, -
ei vain pään tiedon kautta, ja se on vasta alku.
Kokemus Jumalasta on tärkeintä.
Se alkaa siitä, että pyydämme sitä Häneltä -
ja että tiedämme sen olevan mahdollista.
Se alkaa siitä, että toistat tämän rukouksen ääneen -
ja tarkoitat sitä parhaan kykysi mukaan.
Toista tämä perässäni ääneen ja usko siihen niin hyvin kuin pystyt: -
"Rakas Jumala, -
olen tehnyt paljon virheitä ja olen siitä aidosti pahoillani.
Kiitos Jeesus, että kuolit minun asemestani -
joka ikisen virheeni vuoksi.
Kiitos, että taivaan kirjoissasi ne on kaikki pesty pois, -
ja voin aloittaa elämän uudestaan puhtaalta pöydältä.
Haluan käyttää elämäni Sinun valtakuntasi hyväksi.
Pyydän, että tulet nyt asumaan sisimpääni.
En ota Sinua vain Pelastajakseni synneistäni, -
vaan myös Herrakseni.
Haluan saada oman kokemukseni kanssasi. Aamen."
Jennifer, selitä vielä lyhyesti, -
mitä nälkä ja jano Jumalan puoleen on, ja rukoile sitten puolestamme.
Jeesus on kaiken arvoinen. Hän antoi koko elämänsä vuoksemme.
Meillä ei ole muuta toivoa maailmassa kuin suhde Häneen.
Hänessä on perintöosamme.
Haluan rukoilla, että voisit saada syvemmän suhteen Jeesukseen -
ja tuoreen Pyhän Hengen kasteen. Rukoilen, että sinut kastettaisiin -
uudestaan tulella sekä rauhalla, joka ylittää kaiken ymmärryksen, -
ja tietäisit, että Jeesus on enemmän kuin tarpeeksi.
Olipa tilanteesi mikä tahansa, Hän on tavoitellut sydäntäsi -
aikojen alusta asti, sillä sinä olet Hänelle tärkeä.
Siunaan sinua suuremmalla janolla Jeesuksen tuntemiseen -
läheisemmin kuin koskaan, Jeesuksen nimessä.
Jos olet saanut kokemuksen Jumalasta, sinulla on kaikki.
Jos et ole, sinulla on vain pelkkää uskontoa.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa: -
Hei, olen Matt Cruz. Sain kokea Pyhän Hengen kasteen, -
ja sydämeeni syttyi tuli ja pyhä rohkeus.
Jumala ei katso henkilöön ja tekee sinulle saman kuin minullekin.
Liity seuraani ensi viikon ohjelmassa ja opi kohtaamaan Jumala itse.
Kamppaileeko läheisesi sairauden kanssa ilman toivoa paranemisesta?
Vieraani oli täsmälleen samassa tilanteessa, -
kunnes Jumala paransi hänet dramaattisesti.
Hän haluaa opettaa sinullekin sen, minkä Jumala opetti hänelle, -
jotta sinäkin voisit parantua. Ruudulla näkyvästä osoitteesta -
voit nähdä kaikki paranemista koskevat ohjelman jaksot.
Katso ne jo tänään ilmaiseksi. Älä jätä ihmetapaamistasi väliin.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki